বিডিনিউজ২৪.কম এ এটা আমার প্রথম লেখা । জানি না পাঠকদের কেমন লাগবে। তারপরও সবাইকে আমন্ত্রন জানাচ্ছি আমার প্রথম লেখাটি পড়ার জন্যে। প্রসঙ্গটি হচ্ছে আমাদের ডিজিটাল বাংলাদেশ গড়ার কারিগর বলে দাবীদার সরকারকে নিয়ে। আমাদের দেশের সাম্প্রতিক সরকার যারা অহরহই বলেন যে উনারা নাকি ডিজিটাল বাংলাদেশ গড়বেন কিন্তু আসলেই কি সরকার আমাদেরকে ডিজিটালাইজড করতে পেড়েছে? তা কতটুকুই বা পেড়েছে আসুন দেখি… নাকি অযথাই মুখের বুলি ছড়াচ্ছে ডিজিটাল বাংলাদেশ গড়বো বলে? আমি এখানে ছোট্ট একটি উদাহরন দিতে চাই যা আমার লেখার মূল বিষয় এবং আশা করি এই বিষয়টাই পরিষ্কার করবে সরকার আসলে কতটুকু সফলতার ছাপ রেখেছে এ্ই সরকার ডিজিটাল বাংলাদেশ গড়ার ক্ষেত্রে। ছোট্ট এই উদাহরনটি হচ্ছে আমাদের রাষ্টীয় চ্যানেল বাংলাদেশ টেলিভিশন ।অনেকের মাঝে হয়তো ইতিমধ্যেই প্রশ্নের সঞ্চার হয়েছে আসলে ব্যাপারটি কি? যাই হোক সেটাই আমি পরিস্কার করছি সবার কাছে।সেটি হলো আমাদের বাংলাদেশ সরকার এখনো আমাদের রাষ্টীয় টেলিভিশন চ্যানেলকে এখনো ডিজিটাল করতে পারেনি। সাম্প্রতিক সময়ে তথ্য প্রযুক্তি এতটাই এগিয়ে গেছে যে আমাদের সরকারের খুব সম্ভবত খেয়ালই নেই বা খেয়াল করার মতো সময় সরকারের হাতে নেই কিন্তু সরকারের মুখে ডিজিটাল বাংলাদেশ গড়ার বুলি বন্ধ হয়নি।